Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Valtionjohtajat osallistuivat Pariisissa marssille, -
jolla osoitettiin solidaarisuutta -
viime päivien väkivaltaisuuksien 17 uhrille.
Pääministeri Netanjahu ilmoitti toimenpiteistä, joilla lisätään -
juutalaisten muuttoa Israeliin Ranskasta ja muualta Euroopasta.
Hermonvuoren laskettelukeskus avattiin tänä aamuna -
hiihtäjille, lumilautailijoille ja vierailijoille -
viikon kestäneiden lumisateiden jälkeen.
Pääministeri Netanjahu matkusti eilen kahden päivän vierailulle Ranskaan.
Hän osallistui Ranskan presidentin Hollanden, -
Saksan liittokansleri Merkelin, Britannian pääministerin Cameronin -
ja monien muiden johtajien ohella mielenilmaukseen, jolla osoitettiin -
solidaarisuutta viime päivien väkivaltaisuuksien 17 uhrille.
Tapahtumat alkoivat hyökkäyksellä Charlie Hebdo -lehden toimitukseen -
ja päättyivät perjantaina piirityksiin painotalossa Pariisin lähellä -
sekä kosher-kaupassa Pariisissa.
Poliisin mukaan noin 3,6 miljoonaa ihmistä osallistui marssille -
voimannäyttönä ääri-islamismia ja terrorismia vastaan.
Marssin jälkeen Ranskan presidentti Hollande ja pääministeri Netanjahu -
vierailivat Pariisin Suuressa synagogassa.
He osoittivat tällä solidaarisuutta Ranskan juutalaisyhteisölle -
ISILiin kuuluneen islamistiterroristin murhattua neljä juutalaista -
juutalaisessa kosher-ruokakaupassa.
Netanjahu sanoi synagogassa, -
että hän halusi vierailullaan osoittaa tukensa ranskalaisille.
Hän esitti myös toivomuksen, että Ranska ja Eurooppa -
tukisivat Israelia sen taistelussa ääri-islamismia vastaan.
Ainoastaan sitten, kun kansain- välinen yhteisö yhdistyy taistelussa -
yhteistä vihollista vastaan, -
vasta silloin tiedämme, -
että olemme matkalla voittoon.
Israelin pääministeri toisti vetoomuksensa -
juutalaisille Ranskassa ja muualla Euroopassa, -
että he muuttaisivat maailman ainoaan juutalaisvaltioon, Israeliin.
Jokainen juutalaismies ja -nainen, -
joka haluaa muuttaa Israeliin, -
toivotetaan avosylin ja lämpimästi tervetulleeksi.
Ranskan hallitusvirkamiehet ovat suuttuneet -
pääministeri Netanjahulle, ulkoministeri Liebermanille -
sekä elinkeinoministeri Bennettille, -
kun nämä ovat pyytäneet juutalaisia muuttamaan Ranskasta Israeliin.
Ranskalaisviranomaisten mielestä se kertoo, -
että Israel ei luota Ranskan turvallisuusvoimien kykyyn -
taata juutalaisten turvallisuus.
Ranskan presidentti Hollande tapasi eilen Pariisissa -
Ranskan juutalaisyhteisöjen kattojärjestö CRIF:n -
johtajan Roger Cukiermanin -
ja pyrki lievittämään juutalaisten pelkoja.
Hollande lupasi, että Ranskan armeija ja poliisi -
valvoisivat koulujen ja synagogien turvallisuutta tarpeen mukaan.
Cukierman kertoi tapaamisen jälkeen, että surunsa ja kiukkunsa keskellä -
juutalaisyhteisö on myös ryhtynyt kiireellisiin toimenpiteisiin.
Ranskalaissyntyiset israelilaiset Jerusalemissa -
kehottivat entisen kotimaansa juutalaisia muuttamaan Israeliin, -
kun juutalaisviha Euroopassa on yltynyt -
ja Ranskan juutalaisia vastaan hyökätty.
Juutalaisuhrien ystävät ja muut surijat osallistuivat Jerusalemissa -
kaupungin järjestämään erityismuistotilaisuuteen.
Osallistujat kantoivat kylttejä Pariisin iskujen uhrien muistoksi.
Mielestäni Ranskan juutalaisten pitäisi harkita muuttoa Israeliin.
Toivon kaikkien heräävän nyt.
Toivon myös, että Ranskan turvallisuusvoimat heräävät, -
antavat suurempaa huomiota ja estävät jatkossa tällaiset iskut.
Ranskalaissyntyiset israelilaiset ovat Pariisin tapahtumien jälkeen -
ilmaisseet huolensa perheistään Euroopassa -
ja viitanneet antisemitismin kasvuun.
Tunsin kaksi heistä, he olivat ystäviäni.
Ei ole helppoa olla ja asua siellä. Koko perheeni on Ranskassa.
On hankala käsittää tapahtunutta, koska olen yksin täällä Israelissa -
ja he ovat siellä. On jotenkin hullua, koska asian pitäisi olla päinvastoin.
Meidän täällä pitäisi olla vaarassa ja heidän turvassa.
Pelkään sisareni puolesta.
Hän on Pariisissa ja pelkää mennä yliopistolle.
Tämä on mieletöntä.
Olemme huolissamme juutalaisista kaikkialla, mutta erityisesti Ranskassa.
Dreyfusin tapaus, Drancyn internointileiri 2. maailmansodassa, -
20 vuoden takaiset tapahtumat.
Mikään ei ole muuttunut, antisemitismi Ranskassa on ja pysyy.
Juutalaisten paikka on Israelissa.
Tilanne on hyvin vaikea Ranskassa näinä aikoina.
Mielestämme Bibi Netanjahu on oikeassa sanoessaan, -
että kaikkien juutalaisten ympäri maailmaa ja varsinkin Ranskasta -
pitäisi tulla Israeliin. Täällä on reilusti tilaa kaikille juutalaisille.
Ennen matkaansa Pariisiin Netanjahu pyysi juutalaisia -
kaikkialta maailmasta muuttamaan juutalaisvaltioon.
Hän ilmoitti toimenpiteistä, joilla lisättäisiin juutalaisten muuttoa -
Israeliin Ranskasta ja muista Euroopan maista.
Celinelle (yksi juutalaiskaupan panttivangeista) -
sekä kaikille juutalaisille Ranskassa ja Euroopassa haluan sanoa: -
Israel ei ole vain paikka, jonka puolesta rukoilette.
Israel on myös kotinne.
Ensi viikolla kokoan erityisen ministeriryhmän -
edistämään toimenpiteitä muuton lisäämiseksi Ranskasta -
ja muista Euroopan maista, joissa antisemitismi on kasvanut.
Jokainen juutalainen, joka haluaa muuttaa Israeliin, -
toivotetaan lämpimästi ja avosylin tervetulleeksi. Aiomme auttaa teitä -
sopeutumaan maahamme, joka on myös teidän maanne.
Hermonvuoren laskettelukeskus avattiin tänä aamuna -
hiihtäjille, lumilautailijoille ja vierailijoille -
viikon kestäneiden lumisateiden jälkeen.
Työntekijät saivat viimeisteltyä Pohjois-Israelin hiihtokeskuksen -
viikon kestäneen jatkuvan lumentulon jälkeen.
Rinteet ja parkkipaikat puhdistettiin -
lukuisille vierailijoille, joita saapui tänään.
Lunta alkoi sataa Hermonilla viime sunnuntaina, -
ja se peitti vuoren alaosan, josta laskettelijat nousevat hisseihin.
Yksistään alarinteelle kasautui 1,7 metriä lunta.
Laskettelukeskuksen johtajan Shaul Ohanan mukaan lunta kertyi -
vuoren huipulle kutakuinkin saman verran kuin alaosaan, -
sillä tuulenpuuskat puhalsivat lunta pois.
Rinteiden puhdistamisen jälkeen lumenpinta vuorenrinteillä -
saavutti suurin piirtein metrin korkeuden.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman